У Вікіпедыі ёсць артыкулы пра іншых асоб з прозвішчам Уокер.

**Пол Уільям Уокер IV** (англ.: Paul William Walker IV; 12 верасня 1973, Глендэйл, Каліфорнія, ЗША — 30 лістапада 2013, Санта-Кларыта, Кліфорнія, ЗША) — амерыканскі кінаакцёр і мадэль. Шырокую вядомасць атрымаў дзякуючы ролі Браяна О’Конара ў серыі фільмаў «Фарсаж».

Біяграфія
---------

Пол Уільям Уокер нарадзіўся 12 верасня 1973 года ў амерыканскім горадзе Глендэйл, штат Каліфорнія, у сям’і бізнэсмэна Пола Уільяма Уокера III (нар. 10 сакавіка 1946) і былой мадэлі Шэрыл Крабтры (яны развяліся ў 2004 годзе). Пол быў старэйшым дзіцем у сям’і: у яго было два малодшых брата, Калеб Майкл (нар. 4 кастрычніка 1977) і Кодзі Бо (нар. 13 чэрвеня 1988), і дзве малодшыя сястры, Джэй Эшлі (нар. 5 красавіка 1984) і Эмі. Сям’я Уокера — мармоны. У акцёра англійскае паходжанне, а таксама ёсць ірландскія і нямецкія карані.

Акцёрская кар’ера Пола пачалася ў раннім дзяцінстве з тэлевізійнай рэкламы падгузнікаў «Pampers Diapers» у 1975 годзе. Пасталеўшы, ён працягваў здымацца ў розных тэлевізійных праграмах і рэкламных роліках. Сваю першую ролю ў кіно Уокер сыграў у трынаццаць гадоў — у камедыйнай страшылцы «Монстар з шафы». Затым рушылі ўслед і іншыя ролі як у кіно, так і ў тэлевізійных серыялах («Чарльз ў адказнасці», «Хто тут бос?», «Маладыя і дзёрзкія»). Акрамя акцёрскай працы, Пол актыўна займаўся спортам і ўдзельнічаў у розных спаборніцтвах.

Скончыўшы ў 1991 годзе Хрысціянскую школу ў Сан-Вэлі ў Каліфорніі, Уокер вырашыў заняцца вывучэннем марской біялогіі, паступіўшы ў Каліфарнійскі каледж. Аднак любоў да акцёрскага рамяства ўзяла верх над заняткамі біялогіяй.

Кар’ера
-------

### Пачатак кар’еры

У 1994 годзе Уокер зняўся ў фільме «Тэмі і Ці-Рэкс» разам з тады яшчэ невядомай Дэніз Рычардс. Наступнай працай маладога акцёра стала роля ў фільме 1998 года «Сустракайце Дзідлаў» (акцёр з’яўляецца ў *Mighty Mighty Bosstones* у кліпе на песню-саўндтрэку «Wrong Thing Right Then»). У гэтым жа годзе акцёр атрымлівае сваю наступную ролю, стаўшы аб’ектам страсці Рыз Уізерспун ў фільме «Плезантвіль». Хоць карціна правалілася ў пракаце, крытыкі нядрэнна прынялі яе, ацаніўшы акцёрскія працы. Гэтая роля прыносіць акцёру вядомасць і спіс яго прац у кіно пачынае папаўняцца новымі ролямі. У наступным 1999 годзе здымаецца ў даволі ўдалых карцінах «Гэта ўсё яна» (невялікая роля лепшага сябра Фрэдзі Прынца-Малодшага) і «Студэнцкая каманда» — аб цяжкіх буднях школьнага футбола.

Быў прэтэндэнтам на галоўную ролю *Джыма Стрыта* у фільме «S.W.A.T.: Спэцназ гораду анёлаў» і *Джоні Сторма* ў «Фантастычнай чацвёрцы». Спрабаваўся на ролю Энакіна Скайуокера, але апынуўся занадта дарослым для яго. Па прызнанні акцёра, гэта адзіная роля, якую ён сапраўды вельмі хацеў атрымаць — сага «Зорныя вайны» была яго самай улюбёнай.

### Поспех

Дзякуючы росту сваёй папулярнасці ў моладзі, у 2001 годзе акцёр перайшоў ад ігры другарадных роляў да галоўных роляў. Сваю першую галоўную ролю ў кіно ён сыграў у фільме «Фарсаж» разам з Вінам Дызелем. Дзякуючы нечаканаму поспеху гэтай карціны Пол Уокер становіцца вядомым не толькі ў ЗША, канчаткова зацвердзіўшыся ў якасці культавай фігуры моладзевага кіно. Праз усяго толькі тры месяцы пасля выхаду «Фарсажу» адбылася прэм’ера яшчэ аднаго фільма з Полам Уокерам у галоўнай ролі — «Нічога сабе паездачка»: першая роля ў жанры жахаў, дзе звычайна пачынаюць кар’еру маладыя акцёры. У гэтай карціне партнёркай Уокера стала Лілі Сабескі і Стыў Зан. Часопіс *People* у 2001 годзе ўключыў Уокера ў свой спіс самых прыгожых людзей свету.

Затым рушыў услед працяг «Фарсажу» (ужо без Віна Дызеля), і Уокер зняўся ў кліпе Ludacris на песню: «Act A Fool». Затым рушыла ўслед роля ў экранізацыі рамана Майкла Крайтана «У пастцы часу» (дзе таксама зняўся Джэрард Батлер) — карціна была сустрэта як крытыкамі, так і гледачамі. Авантурна-прыгодніцкі баявік пра пошукі скарбаў «Сардэчна запрашаем у рай!» (фільм сабраў нядрэнную касу, а ў 2009 выйшаў нізкабюджэтны працяг з малавядомымі акцёрамі) з Джэсікай Альбай, дзе Уокеру атрымалася бліснуць сваімі навыкамі плыўца — Пол з дзяцінства займаўся серфінгам. Цікава, што ў Альбы таксама быў падобны досвед: у юнацтве яна гуляла ў серыяле «Фліпер».

Уокер выяўляў сябе ў якасці драматычнага акцёра, выканаўшы ролю ў фільме «Наэль»: па сюжэце, ён грае раўнівага жаніха-паліцэйскага Пенелопы Крус, якога пад Каляды пераследуе стары, упэўнены, што малады чалавек — рэінкарнацыя яго памерлай жонкі. Іншыя ролі ў гэтым фільме выканалі знакамітыя акцёры С’юзан Сарандан і Робін Уільямс.

Каманда фільма Фарсаж 5.
### Пазнейшыя працы

Наступны праект — «Бяжы без аглядкі» — замацоўвае за Уокерам статус перспектыўнага акцёра, які ўмее граць не толькі ў другагатунковых баевіках, аднак змрочная крымінальная драма, якая праводзіць аналогіі з гісторыямі братоў Грым, у духу гарадскіх казак, нават не змагла акупіць свой 15-мільённы бюджэт, сабраўшы ўсяго $9,3 мільёнаў. Якая выйшла ў тым жа годзе прыгодніцкая стужка студыі Уолта Дыснэя, «Белы палон», з Уокерам у галоўнай ролі стала лідэрам пракату, сабраўшы $20 млн у першыя выходныя.

Затым Уокер зняўся ў галоўнай ролі ў незалежным «Райскім праекце», які выйшаў адразу на DVD 21 кастрычніка 2008 года. Наступная роля — у чарговай частцы франшызы «Фарсаж 4», дзе ён зноў працаваў з Вінам Дызелем, якія пакінулі здымкі ў фільме пасля першай часткі.

У 2010 годзе выйшла ў свет крымінальная драма «Хлопчыкі-налётчыкі», дзе Пол зняўся разам з Мэтам Дыланам і Хайдэнам Крыстэнсенам. У карціны вельмі складаны пракатны лёс — здымкі пачаліся яшчэ ў верасні 2008 года, але на экраны фільм выйшаў толькі ў 2010.

Увесну 2011 года ў пракат выйшла карціна «Фарсаж 5», а праз два гады — «Фарсаж 6». Здымкі сёмага фільма ён так і не паспеў скончыць.

Асабістае жыццё
---------------

### Сям’я

У 1993 годзе Пол Уокер меў кароткі раман са знакамітай актрысай Дэніз Рычардс, з якой ён здымаўся ў моладзевай камедыі «Тэмі і Ці-Рэкс». У красавіку 1998 года Уокер сустрэў Бліс Эліс (англ.: Bliss Eliss) на здымках фільма «Студэнцкая каманда», дзе дзяўчына ўдзельнічала ў масоўцы — пара сустракалася некалькі гадоў. Раман з актрысай Джэймі Кінг пачаўся ў 2002 годзе і доўжыўся крыху больш за год. Па чутках, у Уокера таксама быў раман з актрысай Джэсікай Альбай, партнёркай па фільме «Сардэчна запрашаем у рай!».

Адзінае дзіця Пола — дачка Мідоў Рэйн (англ.: Meadow Rain), — нарадзілася 4 лістапада 1998 года ад яго былой сяброўкі Рэбекі Сатэрос. Яна да 13 гадоў пражыла з маці на Гаваях і пераехала жыць да бацькі ў 2011 годзе.

C 2006 года сустракаўся з Жасмін Пілчард-Госнел (англ.: Jasmine Pilchard-Gosnell), якая была маладзейшай за яго на 16 гадоў. Нягледзячы на шматлікія паведамленні ў прэсе, да восені 2011 года пара так і не была заручаная. Пара расталася, пра гэта Пол прызнаўся ў адным з інтэрв’ю.

Быў вельмі дружны са сваімі малодшымі братамі Калебам і Кодзі, якія прыходзілі практычна на ўсе прэм’еры свайго брата.

Яго блізкі сябар і партнёр па серыі фільмаў «Фарсаж», Він Дызель, назваў у гонар яго сваю нованароджаную дачку Палін.

### Захапленьне

У акцёра было два дамы — у Хантынгтан-Біч і Санта-Барбары — і сабака пароды чэсапік-бі-рэтрывер Лабрадор па мянушцы, конь Каўбой. Акцёр любіў сёрфінг і прагулкі па пляжы, цікавіўся машынамі і аўтамеханікай. Любіў падарожнічаць і пабываў у Індыі, Фіджы, Коста-Рыцы, Брунеі, Барнеа. Падтрымліваў сяброўскія адносіны з актрысамі-блізнятамі Кайлі і Кітан Тындал.

Уокер сур’ёзна займаўся бразільскім джыў-джыцу. Меў пурпурны пояс, затым карычневы пояс. Трэніраваўся пад кіраўніцтвам Рыкарда Мілера, які пасмяротна ўзнагародзіў свайго вучня чорным поясам. Па словах Мілера, Уокер «заўсёды імкнуўся паказваць джыу-джыцу ў сваіх фільмах, …хацеў выкарыстоўваць свае фільмы ў якасці сцэны для дэманстрацыі менавіта джыу-джыцу, …казаў мне, што хоча запомніцца кінагледачам не толькі як аўтагоншчык, але і як спецыяліст у джыу-джыцу».

Акрамя таго, Уокер прымаў удзел у серыі гонак «Redline Time Attack» на машыне M3 E92 разам з камандай «Ae Performance». Яго аўтамабіль спансавалі такія арганізацыі, як «Etnies», «Brembo Brakes», «Ohlins» «Volk», «OS Giken», «Hankook», «Gintani» і «Reach Out Worldwide».

### Іншыя праекты

Пол з’явіўся ў двух музычных кліпах: «Wrong Right Thing Then» (1997) на песню гурта *Mighty Mighty Bosstones* (для фільма «Сустракайце Дзідлаў») і «Act A Fool» на песню *Ludacris* (для фільма «Двайны фарсаж»).

Акцёр зняўся ў ролі вядучага ў дакументальным фільме пра белых акул вытворчасці *National Geographic* — перадача выйшла ў эфір у чэрвені 2010 года. Пол правёў 11 дзён, здымаючы 7 акул на ўзбярэжжы Мексікі. Экспедыцыю ўзначаліў Крыс Фішэр.

У студзені 2011 года стаў тварам парфумернай лініі кампаніі «Coty Prestige» — «Davidoff Cool Water for Men», якая стартавала ў ліпені 2011 года.

### Дабрачынная праграма

Памятаючы свае юнацкія мары, калі ён хацеў стаць марскім біёлагам, як яго кумір Жак Кусто, у 2006 годзе Пол Уокер далучыўся да Фонду абароны рыбы-меч.

У сакавіку 2010 года Уокер адправіўся ў Чылі, дзе дапамагаў ахвярам землетрасенне, якое адбылося 27 лютага і ацэньваецца ў 8,8 балаў. Разам са сваёй медыцынскай арганізацыяй «REACH OUT Worldwide» акцёр абгрунтаваўся ў Мауле, а таксама наведаў горад Ілока, пасёлкі Кураніпе і Пельюуэ, займаючыся разам з лекарамі вакцынацыяй хворых.

Таксама ў 2015 годзе дачка Пола Уокера — Мідаў заснавала дабрачынны фонд (PaulWalkerFoundation) у гонар 42 годдзя свайго бацькі.

Смерць
------

Месца смерці Уокера на вуліцы Геркулеса ў Санта-Кларыце (фота зроблена ў 2015 годзе).
Магіла Пола Уокера на Forest Lawn Hollywood Hills.
30 лістапада 2013 года роўна ў 15:30 (па ціхаакіянскім часе) Уокер і яго сябар Роджэр Родас наведалі мерапрыемства дабрачыннага фонду «Reach Out Worldwide» па зборы сродкаў у падтрымку ахвяр тайфуну Хаян, які пачаўся нядаўна на Філіпінах. Неўзабаве пасля гэтага яны з’ехалі на чырвоным «Porsche Carrera GT», які належаў Родасу. Па дарозе кіроўца не справіўся з кіраваннем, машына ўрэзалася ў ліхтарны слуп і дрэва, якое стаіць побач у Валенцыі, Санта-Кларыта, Каліфорнія, і адразу загарэлася.

Аддзяленне шэрыфа Лос-Анджэлеса абвясціла, што кіроўца і пасажыр загінулі на месцы аварыі. Упершыню гэтую навіну паведаміў рэсурс «TMZ» пасля таго, як агент Уокера, Эйм Ван Айден, пацвердзіў гібель акцёра. Родас быў старым сябрам Уокера і дапамог заснаваць фонд «Reach Out Worldwide». Ён быў выканаўчым дырэктарам «Always Evolving», аўтасалона, размешчанага ў Валенсіі.

Пахавалі Пола Уокера 14 снежня 2013 года ў Глендэйле (штат Каліфорнія).

У гонар 45-годдзя кінакампанія «Paramount Network» выпусціла дакументальны фільм «Я — Пол Уокер» (англ.: I Am Paul Walker). У ім распавядаецца пра кар’еру Уокера, яго захапленні, жыццё па-за межамі Галівуду. Прэм’ера адбылася 11 жніўня 2018 года.

Фільмаграфія
------------

| Год |  | Беларуская назва | Арыгінальная назва | Роля |
| --- | --- | --- | --- | --- |
| 1985—1994 | с | Школьныя канікулы на «CBS»: Спецвыпуск | *CBS Schoolbreak Special* | Дзіл |
| 1985—1986 | с | Шлях на нябёсы | *Highway To Heaven* | Эрык Трэверс / Тод Браянт |
| 1986 | ф | Монстр з шафы | *Monster In The Closet* | «Прафесар» Бенет
 |
| 1987 | ф | Запраграмаваны на забойства | *Programmed To Kill* | Джэйсан
 |
| 1988 | с | Гэта Я вам кажу | *I’m Telling!* | Удзельнік |
| 1990 | с | Чарльз у адказнасці | *Charles In Charge* | Расел Дэвіс |
| 1991 | с | Глупыш | *What A Dummy* | Рык |
| 1991 | с | Хто тут бос? | *Who’s The Boss?* | Майкл Хэйнс |
| 1992—1993 | с | Маладыя і дзёрзкія | *The Young & The Restless* | Брэндан Колінз |
| 1994 | с | Вяртанне хлапчукоў! | *The Boys Are Back* | Джэсі Хэнсан |
| 1994 | ф | Тэмі і Ці-Рэкс | *Tammy & The T-Rex* | Майкл
 |
| 1996 | с | Дакрананне анёла | *Touched By An Angel* | Джонатан |
| 1998 | ф | Сустракайце Дзідлаў | *Meet The Deedles* | Філ Дзідл
 |
| 1998 | ф | Плезантвіль | *Pleasantville* | Скип Мартин
 |
| 1999 | ф | Студэнцкая каманда | *Varsity Blues* | Ленс Харбор
 |
| 1999 | ф | Гэта ўсё яна | *She’s All That* | Дзін Сэмпсан
 |
| 1999 | ф | Разбураны палац | *Brokedown Palace* | Джэйсан |
| 2000 | ф | Чэрапы | *The Skulls* | Калеб Мэндрэйк
 |
| 2001 | ф | Фарсаж | *The Fast and the Furious* | Браян О’Конар
 |
| 2001 | ф | Нічога сабе паездачка | *Joy Ride* | Люіс Томас
 |
| 2003 | ф | Двайны фарсаж | *2 Fast, 2 Furious* | Браян О’Конар
 |
| 2003 | ф | У пастцы часу | *Timeline* | Крыс Джонсан
 |
| 2004 | ф | Наэль | *Noel* | Майк Райлі
 |
| 2005 | ф | Сардэчна запрашаем у рай! | *Into The Blue* | Джарэд
 |
| 2006 | ф | Бяжы без аглядкі | *Running Scared* | Джоуі Газэл
 |
| 2006 | ф | Белы палон | *Eight Below* | Джеры Шэпард
 |
| 2006 | ф | Сцягі нашых бацькоў | *Flags Of Our Fathers* | Хэнк Хэнсан
 |
| 2007 | ф | Гісторыі ЗША | *Stories USA* | Майкі
 |
| 2007 | ф | Падстава | *The Death and Life Of Bobby Z* | Цім Кірні
 |
| 2008 | ф | Райскі праект | *The Lazarus Project* | Бен Гарві
 |
| 2009 | ф | Фарсаж 4 | *Fast & Furious* | Браян О’Конар
 |
| 2010 | ф | Хлопчыкі-налётчыкі | *Takers* | Джон Роувэй
 |
| 2011 | ф | Фарсаж 5 | *Fast Five* | Браян О’Конар
 |
| 2013 | ф | Тачка №19 | *Vehicle 19* | Майкл Вудс
 |
| 2013 | ф | Фарсаж 6 | *Fast & Furious 6* | Браян О’Конар
 |
| 2013 | ф | Лічаныя гадзіны | *Hours* | Нолан
 |
| 2013 | ф | Хронікі ламбарда | *Pawn Shop Chronicles* | Роу Дог
 |
| 2014 | ф | 13-ы раён: Цагляныя асабнякі | *Brick Mansions* | Дэміэн Коліер
 |
| 2015 | ф | Фарсаж 7 | *Furious 7* | Браян О’Конар
 |
| 2018 | дак | Я – Пол Уокер | *I Am Paul Walker* | Грае самога сябе (хроніка)
 |

Узнагароды і намінацыі
----------------------

| Год | Прэмія | Намінацыя | Ролю ў фільме | Вынік |
| --- | --- | --- | --- | --- |
| 1988 | Young Artist Award | Лепшая Гасцявая роля маладога акцёра ў дзённым серыяле за эпізод «A Special Love» | *Дарога ў Рай* | Намінацыя |
| 1993 | Young Artist Award | Лепшы юны акцёр у дзённым серыяле | *Маладыя і дзёрзкія* | Намінацыя |
| 1994 | Soap Opera Digest Award | Выбітны экранны дэбют | Намінацыя |
| Young Artist Award | Лепшая мужчынская роля маладога акцёра ў мыльнай оперы | Намінацыя |
| 2000 | Young Hollywood Award | Новая сексуальная зорка |  | Намінацыя |
| 2001 | Галівудскі прарыў | Мужчынскі Прарыў годаАтрымаў на *Hollywood Film Festival* |  | Перамога |
| Young Hollywood Award | Новы мужчынскі стыль |  | Перамога |
| 2002 | MTV Movie Awards | Лепшая экранная каманда Разам з Вінам Дызелем | *Фарсаж* | Перамога |
| Мужчынскі Прарыў года | Намінацыя |
| 2003 | Teen Choice Awards | Самы яркі любоўны раманПолу Уокеру і яго машыне | *Двайны фарсаж* | Перамога |
| 2009 | Teen Choice Awards | Лепшы акцёр у баявіку | *Фарсаж 4* | Намінацыя |
| 2011 | Teen Choice Awards | Лепшы акцёр у баявіку | *Фарсаж 5* | Намінацыя |
| Black Reel Awards | Лепшая камандаРазам з акцёрамі фільма | *Хлопчыкі-налётчыкі* | Намінацыя |
| 2014 | MTV Movie Awards | Лепшы экранны дуэт Разам з Віном Дызелем | *Фарсаж 6* | Перамога |
|

Крыніца:.

Зноскі
------

1. ↑
2. ↑  Paul Walker // GeneaStar<a href='https://wikidata.org/wiki/Track:Q98769076'></a><a href='https://wikidata.org/wiki/Track:Q3100478'></a>
3. ↑
4. ↑
5. ↑  'Fast and Furious' star Paul Walker dies in fiery car crash, ABC News confirms
6. ↑
7. 1 2  *Keck, William*. Fame lets Paul Walker dive in (англ.). *USA Today* (27 верасня 2005). Архівавана з першакрыніцы 25 лютага 2012. Праверана 28 верасня 2008.
8. ↑  Paul William Walker I-IV bio: The Faster & Furiouser 5/4DEEMAS&JESUS ADAM Actor (англ.).  Tribute.ca. Архівавана з першакрыніцы 25 лютага 2012. Праверана 28 верасня 2008.
9. ↑  Pretty boy is pretty coy: Walker talks the talk (англ.)(недаступная спасылка). Архівавана з першакрыніцы 23 лютага 2007. Праверана 15 лістапада 2009.
10. ↑  Paul Walker Covers ‘Men’s Health’ March 2010 | Paul Walker : Just Jared (англ.)(недаступная спасылка). Архівавана з першакрыніцы 1 верасня 2011. Праверана 17 верасня 2011.
11. 1 2 3 4 5  IMDB Trivia Section **(нявызн.)**. Архівавана з першакрыніцы 4 кастрычніка 2011.
12. ↑  Eight Below (2006) (англ.).  Box Office Mojo. Архівавана з першакрыніцы 25 лютага 2012. Праверана 28 верасня 2008.
13. ↑  Apple – Movie Trailers – Fast and Furious (англ.).  Apple. Архівавана з першакрыніцы 25 лютага 2012. Праверана 28 верасня 2008.
14. ↑  Fleming, Michael (2008-09-09). "Screen Gems digs up 'Bone' cast". *Variety*. Праверана 2008-09-28.
15. 1 2  Paul Walker Photos | Who is Paul Walker dating? Girlfriend, Wife **(нявызн.)**. Архівавана з першакрыніцы 16 верасня 2011. Праверана 17 верасня 2011.
16. ↑  *Koltnow, Barry*. Just chillin' (англ.). *Orange County Register* (18 лютага 2006). Архівавана з першакрыніцы 25 лютага 2012. Праверана 29 верасня 2008.
17. ↑  *Duane, Daniel*. Paul Walker's Adventure Sports Workout Routine (англ.)(недаступная спасылка).  *Men's Health*. Архівавана з першакрыніцы 14 жніўня 2011. Праверана 28 верасня 2008.
18. ↑  AE Performance (англ.).  Redline Time Attack. Архівавана з першакрыніцы 30 лістапада 2010. Праверана 17 верасня 2011.
19. ↑  Paul Walker (I) — Other works **(нявызн.)**. Архівавана з першакрыніцы 7 кастрычніка 2011.
20. ↑  Paul Walker Leads Shark Expedition (англ.).  Starpulse.com (12 лістапада 2009). Архівавана з першакрыніцы 25 лютага 2012. Праверана 15 лістапада 2009.
21. ↑  Actor Paul Walker Joins National Geographic Shark Expedition (англ.)(недаступная спасылка).  DiverWire (13 лістапада 2009). Архівавана з першакрыніцы 3 снежня 2009. Праверана 15 лістапада 2009.
22. 1 2  Paul Walker Interview (англ.)(недаступная спасылка). Архівавана з першакрыніцы 17 верасня 2009. Праверана 15 лістапада 2009.
23. ↑  Coty Prestige Announces Agreement With Paul Walker Архівавана 15 ліпеня 2011. (англ.)
24. ↑  REACH OUT Worldwide (англ.).  REACH OUT Worldwide. Архівавана з першакрыніцы 25 лютага 2012. Праверана 17 верасня 2011.
25. ↑  PaulWalkerFoundation **(нявызн.)**. Архівавана з першакрыніцы 10 жніўня 2018. Праверана 10 жніўня 2018.
26. ↑  "Paul Walker's daughter launches foundation in his honour" [англійская]. 2015-09-13. Праверана 2018-08-10.
27. 1 2 3  'Fast and Furious' star Paul Walker dies in car accident (англ.).  CNN (30 лістапада 2013). Архівавана з першакрыніцы 16 сакавіка 2022. Праверана 30 лістапада 2013.
28. ↑  "'Fast and Furious' star Paul Walker dies in Valencia car crash, publicist says" [англійская]. ABC News. 2013-11-30. Праверана 2013-11-30. Архівавана 2 мая 2014. Архіўная копія **(нявызн.)**. Архівавана з першакрыніцы 2 мая 2014. Праверана 26 лютага 2023.
29. ↑  'Fast and Furious' star killed in fiery car crash (англ.)(недаступная спасылка).  NY Daily News (30 лістапада 2013). Архівавана з першакрыніцы 16 мая 2019. Праверана 30 лістапада 2013.
30. 1 2  "Publicist: Fast & Furious Actor Paul Walker Dies in Car Crash" [англійская]. TIME. 2013-11-30. Праверана 2013-11-30. Архівавана 9 снежня 2013. Архіўная копія **(нявызн.)**(недаступная спасылка). Архівавана з першакрыніцы 9 снежня 2013. Праверана 20 лютага 2023.
31. ↑  "Fast & Furious actor Paul Walker dies in California car crash". BBC News. 2013-12-01. Праверана 2013-12-01.
32. ↑  "Следствие подтвердило, что Пол Уокер погиб из-за превышения скорости" [англійская]. РИА Новости. 2014-03-26. Праверана 2018-08-11.
33. ↑  Call to Action (англ.)(недаступная спасылка).  Merrill Lynch. Архівавана з першакрыніцы 2 снежня 2013. Праверана 30 лістапада 2013.
34. ↑  "Paul Walker, Santa Clarita CEO Reportedly Killed In Fatal Single-Car Crash". KHTS Radio. 2013-11-30. Праверана 2013-11-30.
35. ↑  Похоронили актёра Пола Уокера в его родном городе Глендейл (штат Калифорния) Архівавана 15 снежня 2013. // РИА Новости, 2013-12-15
36. ↑  Paul Walker (I) — Awards **(нявызн.)**. Архівавана з першакрыніцы 3 кастрычніка 2011.

Спасылкі
--------

* Афіцыйны сайт (англ.)
* Пол Уокер на сайце «Internet Movie Database» (англ.)
* Пол Уокер на сайце «*Yahoo! Movies*» (англ.)
* Біяграфія на сайце *NetGlimse*
* Уокер ў Чылі
* Уокер аб *Фарсажы 4*

|  |  |
| --- | --- |
| ⚙️   У сацыяльных сетках | Facebook · X |
| Фота, відэа і аўдыё | Instagram |
| Тэматычныя сайты | AllMovie · AlloCiné · Česko-Slovenská filmová databáze · Danish Film Database · Internet Movie Database · КиноПоиск · Rotten Tomatoes |
| Слоўнікі і энцыклапедыі | Notable Names Database |
| Генеалогія і некрапалістыка | Find a Grave · WikiTree · Geni.com |
| 

| Нарматыўны кантроль |
| --- |
| BNC: a10941629 · BNE: XX1499984 · BNF: 14043780p · CONOR: 12823395 · GND: 140592849 · ICCU: ANAV060152 · ISNI: 0000 0001 1447 6235 · LCCN: no99046363 · NKC: xx0042773 · NLP: a0000002019300 · NTA: 26577098X · NUKAT: n2011163614 · SUDOC: 154705160 · VIAF: 71594362 |

 |